ಬಿಬಿಎಂಪಿ ಕಂಟೈನ್ಮೆಂಟ್ ವಲಯದಲ್ಲಿ ಸೀಲ್ ಡೌನ್ ಮಾಡೋದಕ್ಕಾಗಿ ಖರ್ಚಾದ ವೆಚ್ಚ ಎಷ್ಟು ಗೊತ್ತಾ.? ಬೆಂಗಳೂರು : ಕಳೆದ ನಿನ್ನೆಯಷ್ಟೇ ಬಿಬಿಎಂಪಿ ವ್ಯಾಪ್ತಿಯಲ್ಲಿ ಕೊರೋನಾ ಸೋಂಕಿನ ಸಿಂಗಲ್ ಪ್ರಕರಣ ಪತ್ತೆಯಾದ್ರೂ ಕೂಡ ಸೀಲ್ ಡೌನ್ ಮಾಡುವುದಿಲ್ಲ. ಸೀಲ್ ಡೌನ್ ಕ್ರಮವನ್ನು ರದ್ದು ಪಡಿಸಲಾಗುತ್ತದೆ ಎಂಬುದಾಗಿ ಬಿಬಿಎಂಪಿ ಆಯುಕ್ತರು ತಿಳಿಸಿದ್ರು. ಇದರೊಂದಿಗೆ ಬಿಬಿಎಂಪಿಯ ಸೋಂಕಿತರ ಮನೆಗಳನ್ನು ಕಂಟೈನ್ಮೆಂಟ್ ಮಾಡಲು, ರಸ್ತೆ ಸೀಲ್ ಡೌನ್ ಮಾಡಲು ಖರ್ಚಾದಂತ ಹಣ ಬರೋಬ್ಬರಿ 25 ಕೋಟಿ ಎಂಬುದಾಗಿ ಆಯುಕ್ತರಾದಂತ ಮುಂಜುನಾಥ್ ಪ್ರಸಾದ್ ತಿಳಿಸಿದ್ದಾರೆ. ಈ ಕುರಿತಂತೆ ಪಾಲಿಕೆ ವಲಯದ ಎಂಜಿನಿಯರ್ ಗಳ ಸಭೆಯಲ್ಲಿ ಬಿಬಿಎಂಪಿ ಆಯುಕ್ತರಾದಂತ ಮಂಜುನಾಥ್ ಪ್ರಸಾದ್ ಮಾಹಿತಿ ನೀಡಿದ್ದು, ರಾಜರಾಜೇಶ್ವರಿ ನಗರ ಒಂದರಲ್ಲಿಯೇ ಜೂನ್ ಮತ್ತು ಆಗಸ್ಟ್ ನಡುವೆ ಸೀಲ್ ಡೌನ್ ಗಾಗಿ 1.5 ಕೋಟಿಯಿಂದ 2 ಕೋಟಿ ಖರ್ಚು ಮಾಡಲಾಗಿದೆ. ಕೆಲ ಏರಿಯಾಗಳಲ್ಲಿ ಸೀಲ್ ಡೌನ್ ಗಾಗಿ ಸೀಟ್ ಖರೀದಿಸಲಾಗಿದೆ. ಇದಲ್ಲದೇ ಇತರೆ ಸೀಲ್ ಡೌನ್ ಗಾಗಿ ಸಾಮಗ್ರಿ ಸೇರಿದಂತೆ ಒಟ್ಟು 20 ರಿಂದ 25 ಕೋಟಿ ಹಣವನ್ನು ಸೀಲ್ ಡೌನ್ ಗಾಗಿ ಖರ್ಚು ಮಾಡಿರಬಹುದು ಎಂಬುದಾಗಿ ತಿಳಿಸಿದ್ದಾರೆ.